Pasar Besar Siti Khadijah

Nama asal Pasar Besar Siti Khadijah ialah Pasar Besar Buluh Kubu. Walau bagaimanapun ia telah ditukar namanya kepada nama ini oleh Menteri Besar Kelantan iaitu Y.A.B Tuan Guru Dato' Nik Abdul Aziz Bin Nik Mat sebagai tanda penghormatan kepada kaum Hawa, memandangkan majoriti peniaganya terdiri daripada golongan wanita.

Satu pemandangan yang unik di pasar-pasar di Kelantan ialah peniaganya yang rata-rata terdiri daripada kaum wanita yang terkenal dengan minat berniaga .  

Pasar ini mempunyai 4 tingkat dan berbentuk segi lapan. Tingkat bawah dikhususkan untuk barangan basah seperti ikan, sayur-sayuran, ayam dan sebagainya. Tingkat 1 pula diperuntukkan kepada barangan makanan kering seperti serunding, iaitu sejenis makanan Kelantan yang sangat terkenal. Juga terdapat Ayam percik, ikan percik, nasi kerabu, nasi berlauk, nasi dagang, laksam dan somtam merupakan antara makanan yang paling "tersohor" bagi rakyat negeri Kelantan. Kuih tradisional Kelantan seperti kuih "tahi itik'', akak, jala mas, buah tanjung, serabe, tepung pelita, dan pelbagai lagi kuih lain yang juga dijual di sini. Manakala tingkat 2 dan 3, untuk barangan bukan makanan.

Pasar ini terletak bersebelahan dengan Bazar Buluh Kubu. Pada 1 Oktober 2024, Perdana Menteri Malaysia, Dato Seri Anwar Ibrahim mengumumkan bahawa Kerajaan Persekutuan memperuntukkan sebanyak RM5.5 juta untuk tambah baik infrastruktur Pasar Besar Siti Khadijah.  1 Oktober 2024, Kerajaan persekutuan memperuntukkan sebanyak RM5.5 juta tambah baik infrastruktur Pasar Siti Khadijah - PM Anwar Aiman Zaharuddin, Astro Awani. Pada tahun 2025, Pasar Besar Siti Khadijah telah siap dinaik taraf.  13 Mac 2025, Ramai puji imej baru Pasar Besar Siti Khadijah Aiman Zaharuddin, Harapan Daily.

 Rujukan 

Kategori:Kelantan
Kategori:Pelancongan di Kelantan
Kategori:Penubuhan 1985 di Malaysia
Kategori:Pasar runcit di Malaysia